फूड डिलीवरी ब्‍वॉय की हालत के लिए एक्‍टर माधवन को ठहराया जिम्‍मेदार, Maddy ने दिया मुंहतोड़ जवाब  
एक ट्विटर यूजर ने एक्‍टर माधवन पर तंज कसा
माधवन ने यूजर को मुंहतोड़ जवाब दिया
यूजर ने माधवन को डिलीवरी ब्‍वॉय की हालत के लिए जिम्‍मेदार ठ‍हराया था
सोशल मीडिया के जमाने में अपने फेवरेट स्‍टार तक अपनी बात पहुंचाना पहले से बहुत ज्‍यादा आसान हो गया है और अगर आपकी किस्‍मत अच्‍छी रही तो फिर आपको जवाब भी मिल सकता है. हाल ही में एक ट्विटर यूजर ने एक्‍टर आर माधवन (Madhavan) का नाम लेते हुए ताना कसा और अपनी चिंता जताई. फिर क्‍या था उसे माधवन ने मुंहतोड़ जवाब भी दे दिया.
खबर के मुताबि‍क टि्विटर यूजर क्षितिज सिन्‍हा ने माधवन को ट्वीट करते हुए लिखा कि किस तरह 'रहना है तेरे दिल में' के उनके कैरेक्‍टर ने लोगों को इंज‍ीनियरिंग लेने के लिए बढ़ावा दिया लेकिन कुछ ही लोग अच्‍छी जॉब पाने में सफल हो पाए. दरअसल, हुआ यूं कि क्षितिज ने ऑनलाइन खाना ऑर्डर किया था और जो शख्‍स फूड डिलीवरी लेकर आया उसने इंजीनियरिंग की थी. इस पर क्षितिज ने ट्वीट करते हुए कहा, "आज जिस शख्‍स ने खाना डिलीवर किया वह एक इंजीनियर है. मुझे उम्‍मीद है और मैं प्रार्थना करता हूं कि वह आपकी कंपनी में आगे बढ़े. सुदर्शन को मेरी शुभकामनाएं. @ActorMadhavan आपके चलते आधे इंजीनियरिंग में चले गए, उम्‍मीद है कि आपको यह पता होगा और यह कोई मजाक नहीं है #RHTDM."
@Zomato@ZomatoIN@zomatocare the person who delivered the food today, is an engineer,I hope and Pray he grows in your company, my best wishes to Sudharsan🏻@ActorMadhavan aapke chalte aadhe engg mein chale gaye, hope u know this and this isn't a joke👀#RHTDMpic.twitter.com/CqtvkJn2zn
माधवन ने इस ट्वीट का तुरंत जवाब देते हुए कहा कि यह उनकी गलती नहीं है:
Not my fault bro.. Gaya to main bhi tha.. 3 idiots mein and real life mein bhi... Sikendar bano.. Jeet ke niklo.. https://t.co/ziKXTCPWZY
माधवन के ट्वीट के बाद कई यूजर्स ने ट्वीट करते हुए बताया कि किस तरह वह कई लोगों के लिए प्रेरणा हैं. वहीं कुछ लोगों ने डिलीवरी ब्‍वॉय के प्रति सहानुभूति जताई:
What a commitment! Whether it's a real life or reel life.
What a commitment! Whether it's a real life or reel life.
Madhavan do t compare yourself to them I read your biography
Hi Shitiz! Every profession is a respectable profession and education is an important part of our society. Our delivery executives are our inspiration always! #DeliveryHeroes :) pic.twitter.com/rBVV8f8ASs
I agree my best wishes to all your Delivery heroes. Not all the heroes wear cape
Bilkul - Apna time Aayega.
बहरहाल, बॉलीवुड फिल्‍में लोगों की जिंदग‍ियों पर अच्‍छा-खासा असर डालती हैं, लेकिन उनका मुख्‍य मकसद मनोरंजन है. Zomato ने अपने डिलीवरी ब्‍वॉय का साथ देकर अच्‍छा किया क्‍योकि हर पेशा सम्‍माननीय होता है. उस इंजीनियर को भी सलाम जो अपने चुने हुए प्रोफेशन को पूरी तन्‍मयता के साथ निभा रहा है.